**আফরোজা সুলতানা রত্না** (মঞ্চ নাম **শাবানা** হিসাবেই অধিক জনপ্রিয়; জন্ম ১৫ জুন ১৯৫২) হচ্ছেন একজন বাংলাদেশী জীবন্ত কিংবদন্তি চলচ্চিত্র অভিনেত্রী। ১৯৬২ সালে শিশুশিল্পী হিসেবে *নতুন সুর* চলচ্চিত্রে তার চলচ্চিত্রে আবির্ভাব ঘটে। পরে ১৯৬৭ সালে *চকোরী* চলচ্চিত্রে চিত্রনায়ক নাদিমের বিপরীতে প্রধান নারী চরিত্রে অভিনয় করেন। শাবানার প্রকৃত নাম রত্না। চিত্র পরিচালক এহতেশাম *চকোরী* চলচ্চিত্রে তার **শাবানা** নাম প্রদান করেন। তার পূর্ণ নাম আফরোজা সুলতানা। পৈতৃক বাড়ি চট্টগ্রাম জেলার রাউজান উপজেলার ডাবুয়া গ্রামে। তিনি তার ৩৬ বছর কর্মজীবনে ২৯৯টি চলচ্চিত্রে অভিনয় করেন। ষাট থেকে নব্বই দশকে জনপ্রিয়তার তুঙ্গে ছিলেন এই অভিনেত্রী। ২০০০ সালে রূপালী জগৎ থেকে নিজেকে আড়াল করে ফেলেন এ নায়িকা। দীর্ঘ কর্মজীবনে তিনি অভিনয়ের জন্য ৯ বার ও প্রযোজক হিসেবে ১ বার জাতীয় চলচ্চিত্র পুরস্কার লাভ করেন এবং ২০১৭ সালে আজীবন সম্মাননায় ভূষিত হন।

প্রাথমিক জীবন
-------------

শাবানা ১৯৫৩ সালের ৫ জুন তৎকালীন পূর্ব পাকিস্তানের (বর্তমান বাংলাদেশ) চট্টগ্রাম জেলার রাউজান উপজেলার ডাবুয়া গ্রামে জন্মগ্রহণ করেন। তার বাবার নাম ফয়েজ চৌধুরী যিনি একজন টাইপিস্ট ছিলেন এবং মা ফজিলাতুন্নেসা ছিলেন গৃহিণী। শাবানার ছোট খালা ছিলেন তার প্রিয় পাত্র। তার নানার বাসা কাছেই ছিল তাদের বাসা থেকে। শাবানা গেন্ডারিয়া হাই স্কুলে ভর্তি হলেও তার পড়ালেখা ভালো লাগত না। শাবানা প্রাতিষ্ঠানিক শিক্ষার তাই ইতি ঘটে মাত্র ৯ বছর বয়সে। চলচ্চিত্রকার এহতেশাম ছিলেন তার চাচা। শাবানার বাবার খালাতো ভাই। তার মাধ্যমেই শাবানার চলচ্চিত্রে আগমন হয়।

চলচ্চিত্র জীবন
--------------

শাবানার চলচ্চিত্র কর্মজীবনের সূচনা হয় শিশু শিল্পী হিসেবে *নতুন সুর* চলচ্চিত্র দিয়ে। তিনি ২৯৯টি চলচ্চিত্রে অভিনয় করেন, যার মধ্যে ১৩০টি চলচ্চিত্রে তার বিপরীতে ছিলেন আলমগীর।

### ১৯৬২ -১৯৬৯: অভিনয়ের প্রারম্ভ

চলচ্চিত্রকার এহতেশামের হাত ধরে চলচ্চিত্রে অভিষেক হয় তার। এহতেশাম পরিচালিত *নতুন সুর* চলচ্চিত্রে তিনি শিশুশিল্পী হিসেবে অভিনয় করেন। এই চলচ্চিত্রে এহতেশামের সহকারী ছিলেন আজিজুর রহমান। তিনি তাকে স্ক্রিপ্ট মুখস্থ, সংলাপ প্রদান, ও ক্যামেরার সামনে দাড়ানোর তালিম দেন। শিশুশিল্পী হিসেবে তিনি ইবনে মিজান পরিচালিত *আবার বনবাসে রূপবান* (১৯৬৬) এবং পার্শ্বচরিত্রে মুস্তাফিজ পরিচালিত *ডাক বাবু* (১৯৬৬) চলচ্চিত্রে অভিনয় করেন। পরের বছর ১৯৬৭ সালে এহতেশাম পরিচালিত উর্দু চলচ্চিত্র *চকোরী*-তে কেন্দ্রীয় নারী চরিত্রে অভিনয় করে ব্যাপক জনপ্রিয়তা পান। এই চলচ্চিত্রে পরিচালক এহতেশামই তার 'রত্না' নাম বদলে শাবানা রাখেন।

### ১৯৭০-১৯৭৯: জনপ্রিয়তা ও প্রযোজনা

১৯৭০ এর দশকের শুরুতে শাবানা কাজী জহির পরিচালিত *মধু মিলন* (১৯৭০) ও *অবুঝ মন* (১৯৭২) এই ২টি চলচ্চিত্রের মাধ্যমে তিনি রাজ্জাকের সাথে জুটি গড়ে তোলেন। ১৯৭০ সালে তিনি শোর লখনভী পরিচালিত উর্দু চলচ্চিত্র *চান্দ সুরজ* এবং মোস্তাফিজ পরিচালিত *একই অঙ্গে এত রূপ* ও কাজী মেসবাহউদ্দীন পরিচালিত *ছদ্মবেশী* ছবিতে অভিনয় করেন। ১৯৭২ সালে তার অভিনীত অন্যান্য চলচ্চিত্রগুলো হল এস এম শফির *ছন্দ হারিয়ে গেল*, নাজমুল হুদার *চৌধুরী বাড়ি* এবং আজিজুর রহমানের *সমাধান* ও *স্বীকৃতি*। এই বছর তিনি মাসুদ পারভেজের প্রযোজনায় চাষী নজরুল ইসলাম পরিচালিত বাংলাদেশের মুক্তিযুদ্ধভিত্তিক *ওরা ১১ জন* (১৯৭২) চলচ্চিত্রে অভিনয় করেন।

পরের বছর তিনি আজিজুর রহমান পরিচালিত *অতিথি* ও সি বি জামান পরিচালিত *ঝড়ের পাখি* চলচ্চিত্রে অভিনয় করেন। ১৯৭৭ সালে সিরাজুল ইসলাম ভুঁইয়া পরিচালিত *জননী* চলচ্চিত্রে অভিনয় করেন। চলচ্চিত্রের জন্য শ্রেষ্ঠ পার্শ্বচরিত্রে অভিনেত্রী বিভাগে জাতীয় চলচ্চিত্র পুরস্কার পেলেও তিনি তা প্রত্যাখ্যান করেন এবং তার মাধ্যমেই জাতীয় চলচ্চিত্র পুরস্কার প্রত্যাখ্যানের রীতি শুরু হয়। জনপ্রিয়তার শীর্ষে থাকা শাবানা ১৯৭৯ সালে প্রযোজকের খাতায় নাম লেখান। ১৯৭৯ সালে তার স্বামী ওয়াহিদ সাদিককে নিয়ে প্রতিষ্ঠা করেন এস এস প্রডাকশন্স এবং নির্মাণ করেন *মাটির ঘর* চলচ্চিত্র। এটি পরিচালনা করেন আজিজুর রহমান এবং এতে শাবানার বিপরীতে অভিনয় করেন তৎকালীন আরেক জনপ্রিয় অভিনেতা রাজ্জাক।

### ১৯৮০-১৯৯১: সাফল্য ও পুরস্কারপ্রাপ্তি

শাবান অভিনীত দুই পয়সার আলতা চলচ্চিত্রের পোষ্টার
আশির দশকে শাবানা বেশ কিছু ব্যবসাসফল ও অসাধারণ চলচ্চিত্র দর্শকদের উপহার দেন। ১৯৮০ সালে আবদুল্লাহ আল মামুন পরিচালিত *সখী তুমি কার* এবং আজিজুর রহমান পরিচালিত *শেষ উত্তর* ও *ছুটির ঘণ্টা* চলচ্চিত্রগুলো তাকে সুখ্যাতি এনে দেয়। রোম্যান্টিক-নাট্যধর্মী *সখী তুমি কার* চলচ্চিত্রে রাজ্জাক ও ফারুকের বিপরীতে অভিনয়ের মাধ্যমে তিনি প্রথমবার শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার পান।

শাবানা ১৯৮২ থেকে ১৯৮৪ সাল পর্যন্ত টানা তিনবার যথাক্রমে *দুই পয়সার আলতা* (১৯৮২), *নাজমা* (১৯৮৩) ও *ভাত দে* (১৯৮৪) চলচ্চিত্রের জন্য শ্রেষ্ঠ অভিনেত্রীর জন্য জাতীয় চলচ্চিত্র পুরস্কার লাভ করেন। আমজাদ হোসেন পরিচালিত *দুই পয়সার আলতা* চলচ্চিত্রে চাচার সংসারে পালিত পিতামাতাহীন এক মেয়ে কুসুম চরিত্রে অভিনয় করেন। সুভাষ দত্ত পরিচালিত *নাজমা* চলচ্চিত্রে স্বামীর সংসার থেকে নিগৃহীত নাজমা রহমান চরিত্রে অভিনয় করেন। আমজাদ হোসেন পরিচালিত *ভাত দে* চলচ্চিত্রে দরিদ্র বাউলের কন্যা জরি চরিত্রে অভিনয় করেন। এসময়ে তার অভিনীত অন্যান্য চলচ্চিত্রসমূহ হল কামাল আহমেদ পরিচালিত *রজনীগন্ধা* (১৯৮২), *লালু ভুলু* (১৯৮৩), ও *মা ও ছেলে* (১৯৮৫), মতিন রহমান পরিচালিত *লাল কাজল* (১৯৮২), মমতাজ আলী পরিচালিত *নালিশ* (১৯৮২), মালেক আফসারী পরিচালিত *ঘরের বউ* (১৯৮৩), আমজাদ হোসেন পরিচালিত *সখিনার যুদ্ধ* (১৯৮৪), ও শেখ নজরুল ইসলাম পরিচালিত *নতুন পৃথিবী*। এছাড়া তিনি *হিম্মতওয়ালী* (১৯৮৪), *বাসেরা* (১৯৮৪), ও *হালচাল* উর্দু চলচ্চিত্রে অভিনয় করেন।

১৯৮৬ সালে শাবানা নায়করাজ রাজ্জাক পরিচালিত *চাঁপা ডাঙ্গার বউ*, এ জে মিন্টু পরিচালিত *অশান্তি* বাংলা চলচ্চিত্র এবং প্রমোদ চক্রবর্তী পরিচালিত *শত্রু*  শিরোনামের একটি হিন্দি চলচ্চিত্রে রাজেশ খান্নার বিপরীতে অভিনয় করেন। পরের বছর সুভাষ দত্ত পরিচালিত *স্বামী স্ত্রী*, দিলীপ বিশ্বাস পরিচালিত *অপেক্ষা*, বুলবুল আহমেদ পরিচালিত *রাজলক্ষী শ্রীকান্ত*, এ জে মিন্টু পরিচালিত *লালু মাস্তান*, জহিরুল হক পরিচালিত *সারেন্ডার* চলচ্চিত্রে অভিনয় করেন। *অপেক্ষা* চলচ্চিত্রে অভিনয়ের জন্য তিনি পঞ্চমবারের মত শ্রেষ্ঠ অভিনেত্রীর জন্য জাতীয় চলচ্চিত্র পুরস্কার লাভ করেন।

১৯৮৯ সালে তিনি মতিন রহমান পরিচালিত *রাঙা ভাবী*, কামাল আহমেদ পরিচালিত *ব্যাথার দান*, ও এ জে মিন্টু পরিচালিত *সত্য মিথ্যা* চলচ্চিত্রে অভিনয় করেন। *রাঙা ভাবী* ছবিটি তার নিজের প্রযোজনা সংস্থা থেকে নির্মিত। এতে তার সহশিল্পী ছিলেন আলমগীর ও শিশু শিল্পী তাপ্পু। শাবানা স্বামী পরিত্যক্ত নারী রোকেয়া চরিত্রে অসাধারণ অভিনয় করেন। ১৯৯০ সালে তিনি আজহারুল ইসলাম খান পরিচালিত *মরণের পরে*, কামাল আহমেদ পরিচালিত *গরীবের বউ* ও স্বপন সাহা পরিচালিত *ভাই ভাই* চলচ্চিত্রে অভিনয় করেন। বিয়োগাত্মক *মরণের পরে* চলচ্চিত্রে শাবানা ছয় সন্তানের জননী সাথী চরিত্রে অভিনয় করেন। প্রথমদিকে হাসিখুশি শাবানা হঠাৎ পাল্টে যাওয়া চরিত্রে অনবদ্য অভিনয় করেন। ১৯৯১ সালে তিনি শিবলি সাদিক পরিচালিত *অচেনা*, শহীদুল ইসলাম খোকন পরিচালিত *টপ রংবাজ*, এ জে মিন্টু পরিচালিত *পিতা মাতা সন্তান*, কাজী মোরশেদ পরিচালিত *সান্ত্বনা*, শেখ নজরুল ইসলাম পরিচালিত *স্ত্রীর পাওনা* এবং নজরুল ইসলাম পরিচালিত উর্দু চলচ্চিত্র *আন্ধি*-এ অভিনয় করেন। শাবানা ১৯৮৯ থেকে ১৯৯১ সাল পর্যন্ত পুনরায় টানা তিনবার যথাক্রমে *রাঙা ভাবী* (১৯৮৯), *মরণের পরে* (১৯৯০) ও *অচেনা* (১৯৯১) চলচ্চিত্রের জন্য শ্রেষ্ঠ অভিনেত্রীর জন্য জাতীয় চলচ্চিত্র পুরস্কার অর্জন করেন এবং ১৯৯০ সালের গরীবের বউ *চলচ্চিত্র প্রযোজনার শ্রেষ্ঠ চলচ্চিত্র প্রযোজক পুরস্কার লাভ করেন।*

### ১৯৯২-১৯৯৭: অভিনয়ের ইতি

১৯৯০ এর দশকের প্রথম দিকে প্রধান চরিত্রে অভিনয় করলেও শেষের দিকে পার্শ্বচরিত্রে অভিনয় শুরু করেন। প্রধান চরিত্রে মতিন রহমান পরিচালিত *অন্ধ বিশ্বাস* (১৯৯২), মালেক আফসারী পরিচালিত *ক্ষমা* মোহাম্মদ মনোয়ার হোসেন পরিচালিত *লহ্মীর সংসার* (১৯৯২), কামাল আহমেদ পরিচালিত *অবুঝ সন্তান* (১৯৯৩), শহীদুল ইসলাম খোকন পরিচালিত *ঘাতক* (১৯৯৪) ও মাসুদ পারভেজ পরিচালিত *ঘরের শত্রু* চলচ্চিত্রে অভিনয় করেন। তার পার্শ্বচরিত্রে অভিনীত চলচ্চিত্রের মধ্যে *স্নেহ* (১৯৯৪), *কন্যাদান* (১৯৯৫), *সত্যের মৃত্যু নাই* (১৯৯৬), *স্বামী কেন আসামী* (১৯৯৭) উল্লেখযোগ্য। ১৯৯৭ সালে তিনি হঠাৎ করেই অভিনয়ের ইতি টানেন। তার অভিনীত সর্বশেষ চলচ্চিত্র আজিজুর রহমান পরিচালিত *ঘরে ঘরে যুদ্ধ* ১৯৯৭ সালে মুক্তি পায়। এরপর তিনি মার্কিন যুক্তরাষ্ট্রের নিউ জার্সিতে তার পরিবারের কাছে চলে যান এবং স্থায়ীভাবে বসবাস শুরু করেন।

ব্যক্তিগত জীবন
--------------

শাবানা ১৯৭৩ সালে ওয়াহিদ সাদিকের সাথে বিবাহবন্ধনে আবদ্ধ হন। সাবেক শিক্ষামন্ত্রী এ এইচ কে সাদিক তার ভাশুর। সাদিক একজন সরকারী কর্মকর্তা ছিলেন। শাবানার প্রযোজনা প্রতিষ্ঠান এস এস প্রডাকশন্সের দেখাশোনা করতেন সাদিক। ১৯৯৭ সালে শাবানা হঠাৎ চলচ্চিত্র-অঙ্গন থেকে বিদায় নেওয়ার ঘোষণা দেন এবং ২০০০ সালে সপরিবারে যুক্তরাষ্ট্রে চলে যান। শাবানা-সাদিক দম্পতির দুই মেয়ে - সুমি ও ঊর্মি এবং এক ছেলে - নাহিন।

চলচ্চিত্রের তালিকা
------------------

মূল নিবন্ধ: শাবানা অভিনীত চলচ্চিত্রের তালিকা

পুরস্কার ও সম্মাননা
-------------------

শাবান অভিনীত ওরা ১১ জন চলচ্চিত্রের বাণিজ্যিক পোস্টার
শাবানা মোট ১০ বার জাতীয় চলচ্চিত্র পুরস্কার পান। তার অন্যান্য পুরস্কারের মধ্যে আছে ১৯৯১ সালে প্রযোজক সমিতি পুরস্কার, ১৯৮২ ও ১৯৮৭ সালে বাচসাস পুরস্কার, ১৯৮৪ সালে আর্ট ফোরাম পুরস্কার, ১৯৮৮ সালে আর্ট ফোরাম পুরস্কার, ১৯৮৮ সালে নাট্যসভা পুরস্কার, ১৯৮৭ সালে কামরুল হাসান পুরস্কার, ১৯৮২ সালে নাট্য নিকেতন পুরস্কার, ১৯৮৫ সালে ললিতকলা একাডেমী পুরস্কার, ১৯৮৪ সালে সায়েন্স ক্লাব পুরস্কার, ১৯৮৯ সালে কথক একাডেমী পুরস্কার এবং ঐ বছরই জাতীয় যুব সংগঠন পুরস্কার। এছাড়াও শাবানা মস্কো চলচ্চিত্র উৎসব, রোমানিয়া চলচ্চিত্র উৎসব, কান চলচ্চিত্র উৎসবসহ আরো বিভিন্ন চলচ্চিত্র উৎসবে যোগ দিয়েছিলেন।

**জাতীয় চলচ্চিত্র পুরস্কার**

| বছর | বিভাগ | চলচ্চিত্র | ফলাফল |
| --- | --- | --- | --- |
| ১৯৭৭ | শ্রেষ্ঠ পার্শ্ব অভিনেত্রী | জননী$ | বিজয়ী |
| ১৯৮০ | শ্রেষ্ঠ অভিনেত্রী | সখী তুমি কার | বিজয়ী |
| ১৯৮২ | শ্রেষ্ঠ অভিনেত্রী | দুই পয়সার আলতা | বিজয়ী |
| ১৯৮৩ | শ্রেষ্ঠ অভিনেত্রী | নাজমা | বিজয়ী |
| ১৯৮৪ | শ্রেষ্ঠ অভিনেত্রী | ভাত দে | বিজয়ী |
| ১৯৮৭ | শ্রেষ্ঠ অভিনেত্রী | অপেক্ষা | বিজয়ী |
| ১৯৮৯ | শ্রেষ্ঠ অভিনেত্রী | রাঙা ভাবী | বিজয়ী |
| ১৯৯০ | শ্রেষ্ঠ প্রযোজক | গরীবের বউ^ | বিজয়ী |
| শ্রেষ্ঠ অভিনেত্রী | মরণের পরে | বিজয়ী |
| ১৯৯১ | শ্রেষ্ঠ অভিনেত্রী | অচেনা | বিজয়ী |
| ২০১৭ | আজীবন সম্মাননা | (সমগ্র চলচ্চিত্র) | বিজয়ী |

* $ প্রত্যাখ্যান করেন।
* ^ এস এস প্রডাকশন্সের প্রধান হিসেবে।

তথ্যসূত্র
---------

1. ↑  "দেশে ফিরছেন শাবানা"। *দৈনিক আমার দেশ*। ঢাকা, বাংলাদেশ। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১ জানুয়ারি ২০১১।
2. 1 2 3 4  কাদের, মনজুর (২৭ জুন ২০১৭)। "শাবানার সাক্ষাৎকার - 'ঈদের আনন্দ দেশেই সবচেয়ে বেশি'"। *দৈনিক প্রথম আলো*। ঢাকা, বাংলাদেশ। সংগ্রহের তারিখ ২৭ জুন ২০১৭।
3. ↑  "শাবানার অজানা ১৩ তথ্য"। *দৈনিক কালের কণ্ঠ*। ঢাকা, বাংলাদেশ। ৫ এপ্রিল ২০১৭। সংগ্রহের তারিখ ২২ ফেব্রুয়ারি ২০১১।
4. ↑  "চিত্র নায়িকা শাবানা"। *বাংলাদেশ প্রতিদিন*। ঢাকা, বাংলাদেশ। সংগ্রহের তারিখ ২২ ফেব্রুয়ারি ২০১১।
5. ↑  "'ওরা ১১ জন' চলচ্চিত্রের শিল্পী-কলাকুশলী সংবর্ধিত"। *দৈনিক সমকাল*। ঢাকা, বাংলাদেশ। ২৫ মে ২০১৭। ৩১ মে ২০১৭ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৭।
6. ↑  এলাহী, ফজলে (২ অক্টোবর ২০১৫)। "সাদাকালোয় সোনালি দিন"। *বণিকবার্তা*। সংগ্রহের তারিখ ১২ জানুয়ারি ২০১৭। [*স্থায়ীভাবে অকার্যকর সংযোগ*]
7. ↑  মারিয়া, শান্তা (১১ ফেব্রুয়ারি ২০১৫)। "হারানো দিনের প্রেমের ছবি"। *বিডিনিউজ টোয়েন্টিফোর ডটকম*। ২৬ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৭।
8. ↑  মুৎসুদ্দী, ইলা (১৯ সেপ্টেম্বর ২০১৩)। "অপরূপা শাবানা : এখনো দর্শকদের হৃদয়ে"। *দৈনিক আজাদী*। সংগ্রহের তারিখ ২৮ জুন ২০১৭। [*স্থায়ীভাবে অকার্যকর সংযোগ*]
9. ↑  "অনন্য শাবানা"। *ভোরের কাগজ*। ঢাকা, বাংলাদেশ। ১০ জুন ২০১৭। ২৩ জুন ২০১৭ তারিখে মূল থেকে আর্কাইভ করা। সংগ্রহের তারিখ ২২ ফেব্রুয়ারি ২০১১।
10. ↑  এলাহী, ফজলে (২৫ জুন ২০১৬)। "মতিন রহমানের 'রাঙা ভাবী' : যে গল্পের ছবি আজ হয় না"। *বাংলা মুভি ডেটাবেজ*। সংগ্রহের তারিখ ২৮ জুন ২০১৭।
11. ↑  মতি, রহমান (৩ ডিসেম্বর ২০১৬)। "মরণের পরে : যে সিনেমা দেখা কর্তব্য"। *বাংলা মুভি ডেটাবেজ*। সংগ্রহের তারিখ ২৮ জুন ২০১৭।
12. ↑  "শাবানার ফিরে আসা আর যাওয়া"। *দৈনিক যুগান্তর*। ঢাকা, বাংলাদেশ। ২৪ নভেম্বর ২০১৬। সংগ্রহের তারিখ ২৮ জুন ২০১৭। [*স্থায়ীভাবে অকার্যকর সংযোগ*]
13. ↑  মাজহার বাবু (১৮ সেপ্টেম্বর ২০১৫)। "বোনের ছেলের বিয়েতে দেশে শাবানা"। এনটিভি অনলাইন। সংগ্রহের তারিখ ২৮ জুন ২০১৭। [*স্থায়ীভাবে অকার্যকর সংযোগ*]
14. ↑  "আজ চলে যাচ্ছেন শাবানা"। ঢাকা, বাংলাদেশ: দৈনিক প্রথম আলো। ৫ সেপ্টেম্বর ২০১০। ২০২০-০৫-২৮ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৭।
15. ↑  সাদিক, শাবানা; হোসেন, নবীন (১৯৯৭)। "ফেলে আসা দিনগুলি মোর"। *অন্যদিন, ঈদ সংখ্যা*। মাজহারুল ইসলাম: ১৫৩।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
16. ↑  "একাবারেই ভিন্ন রূপে দেখা দিলেন শাবানা"। *বিডি লাইভ*। ঢাকা, বাংলাদেশ। ১৭ সেপ্টেম্বর ২০১৫। ২২ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ৪ মার্চ ২০১৬।

বহিঃসংযোগ
---------

* ইন্টারনেট মুভি ডেটাবেজে শাবানা (ইংরেজি)
* বাংলা মুভি ডেটাবেজে *শাবানা* উইকিউপাত্তে এটি সম্পাদনা করুন

| শাবানা গৃহীত পুরস্কারসমূহ |
| --- |
| 

| * দে
* স
শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার |
| --- |
| ১৯৭৫–১৯৮০ | 
* ববিতা (১৯৭৫)
* ববিতা (১৯৭৬)
* ববিতা (১৯৭৭)
* কবরী (১৯৭৮)
* ডলি আনোয়ার (১৯৭৯)
* শাবানা (১৯৮০)

 |
| ১৯৮২–২০০০ | 
* শাবানা (১৯৮২)
* শাবানা (১৯৮৩)
* শাবানা (১৯৮৪)
* ববিতা (১৯৮৫)
* আনোয়ারা ও অঞ্জনা (১৯৮৬)
* শাবানা (১৯৮৭)
* রোজিনা (১৯৮৮)
* শাবানা (১৯৮৯)
* শাবানা (১৯৯০)
* শাবানা (১৯৯১)
* ডলি জহুর (১৯৯২)
* চম্পা (১৯৯৩)
* বিপাশা হায়াত (১৯৯৪)
* চম্পা (১৯৯৫)
* শাবনাজ (১৯৯৬)
* সুচরিতা (১৯৯৭)
* দেওয়া হয়নি (১৯৯৮)
* সিমলা (১৯৯৯)
* চম্পা (২০০০)

 |
| ২০০১–বর্তমান | 
* মৌসুমী (২০০১)
* দেওয়া হয়নি (২০০২)
* পপি (২০০৩)
* অপি করিম (২০০৪)
* শাবনূর (২০০৫)
* চুমকি (২০০৬)
* মম (২০০৭)
* পপি (২০০৮)
* পপি (২০০৯)
* পূর্ণিমা (২০১০)
* জয়া (২০১১)
* জয়া (২০১২)
* মৌসুমী ও শর্মীমালা (২০১৩)
* মৌসুমী ও মীম (২০১৪)
* জয়া  (২০১৫)
* কুসুম  ও তিশা (২০১৬)
* তিশা (২০১৭)
* জয়া আহসান (২০১৮)
* সুনেরাহ বিনতে কামাল (২০১৯)
* দীপান্বিতা মার্টিন (২০২০)
* আজমেরী হক বাঁধন ও তাসনোভা তামান্না (২০২১)

 |

| * দে
* স
জাতীয় চলচ্চিত্র পুরস্কার শ্রেষ্ঠ পার্শ্ব অভিনেত্রী |
| --- |
| ১৯৭৫–১৯৮৫ | 
* রোজী সামাদ ১৯৭৫ (১ম)
* রওশন জামিল ১৯৭৬ (২য়)
* শাবানা ১৯৭৭ (৩য়)
* আনোয়ারা ১৯৭৮ (৪র্থ)
* আনোয়ারা ১৯৭৯ (৫ম)
* রোজিনা ১৯৮০ (৬ষ্ঠ)
* আয়শা আখতার ১৯৮২ (৭ম)
* সুবর্ণা মুস্তাফা ১৯৮৩ (৮ম)
* আনোয়ারা ১৯৮৪ (৯ম)
* রেহানা জলি ১৯৮৫ (১০ম)

 |
| ১৯৮৬–২০০০ | 
* জিনাত ১৯৮৬ (১১তম)
* দিতি ১৯৮৭ (১২তম)
* সুবর্ণা শিরিন ১৯৮৮ (১৩তম)
* খালেদা আক্তার কল্পনা ১৯৮৯ (১৪তম)
* আনোয়ারা ১৯৯০ (১৫তম)
* নূতন ১৯৯১ (১৬তম)
* আনোয়ারা ১৯৯২ (১৭তম)
* আনোয়ারা ১৯৯৩ (১৮তম)
* আনোয়ারা ১৯৯৪ (১৯তম)
* শান্তা ইসলাম ১৯৯৫ (২০তম)
* দেওয়া হয়নি ১৯৯৬ (২১তম)
* রোকেয়া প্রাচী ১৯৯৭ (২২তম)
* দেওয়া হয়নি ১৯৯৮ (২৩তম)
* দেওয়া হয়নি ১৯৯৯ (২৪তম)
* তমালিকা কর্মকার ২০০০ (২৫তম)

 |
| ২০০১–২০১৫ | 
* মেহবুবা মাহনূর চাঁদনী ২০০১ (২৬তম)
* ববিতা ২০০২ (২৭তম)
* সাথী ২০০৩ (২৮তম)
* মেহবুবা মাহনূর চাঁদনী ২০০৪ (২৯তম)
* চম্পা ২০০৫ (৩০তম)
* ডলি জহুর ২০০৬ (৩১তম)
* নিপুণ আক্তার ২০০৭ (৩২তম)
* চম্পা ও দিলারা জামান ২০০৮ (৩৩তম)
* নিপুণ আক্তার ২০০৯ (৩৪তম)
* রুমানা খান ২০১০ (৩৫তম)
* ববিতা ২০১১ (৩৬তম)
* লুসি তৃপ্তি গোমেজ ২০১২ (৩৭তম)
* অপর্ণা ঘোষ ২০১৩ (৩৮তম)
* চিত্রলেখা গুহ ২০১৪ (৩৯তম)
* তমা মির্জা ২০১৫ (৪০তম)

 |
| ২০১৬-বর্তমান | 
* তানিয়া আহমেদ ২০১৬ (৪১তম)
* সুবর্ণা মুস্তাফা ও রুনা খান ২০১৭ (৪২তম)
* সুচরিতা ২০১৮ (৪৩তম)
* নার্গিস আক্তার ২০১৯ (৪৪তম)
* অপর্ণা ঘোষ ২০২০ (৪৫তম)
* শম্পা রেজা (২০২১)

 |

| * দে
* স
জাতীয় চলচ্চিত্র পুরস্কার আজীবন সম্মাননা |
| --- |
| ২০০৯–বর্তমান | 
* সুলতানা জামান (২০০৯)
* আনোয়ার হোসেন (২০১০)
* রাজ্জাক (২০১১)
* খলিল উল্লাহ খান (২০১২)
* সারাহ বেগম কবরী (২০১৩)
* সৈয়দ হাসান ইমাম ও রানী সরকার (২০১৪)
* শাবানা ও ফেরদৌসী রহমান (২০১৫)
* ববিতা ও ফারুক (২০১৬)
* এটিএম শামসুজ্জামান ও সুজাতা (২০১৭)
* আলমগীর ও প্রবীর মিত্র (২০১৮)
* সোহেল রানা ও কোহিনূর আক্তার সুচন্দা (২০১৯)
* আনোয়ারা ও রাইসুল ইসলাম আসাদ (২০২০)
* ডলি জহুর ও ইলিয়াস কাঞ্চন (২০২১)

 |

 |